stanford-oval/wikipedia huggingface dataset:
All the Love
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 19 |  |
|  ארצות הברית | מצעד שירי המיינסטרים רוק | 14 |  |
|  הממלכה המאוחדת | מצעד הסינגלים הבריטי | 96 |  |
9M119 סביר

| --- | --- |

 מידע בסיסי
 קוד נאט"ו:  AT-11 Sniper
 ייעוד:  דגם טיל 
 ארץ ייצור:  רוסיה רוסיה
 יצרן:  מפעל דגטיאריוב 
 תקופת השירות:  1980–הווה (כ־44 שנים) 
 פלטפורמת שיגור:  טנקי T-90, T-80, T-72, T-84, Type 99 Type 96
 מאפיינים כלליים
 משקל:  24.3 ק"ג - סביר   28 ק"ג - ריפלקס
 ממדים
 קוטר:  125 מ"מ
 ביצועים
 מהירות:  על-קולית
 טווח:  4000 מטר - סביר   6000 מטר - ריפלקס
 ראש קרב והנחיה
 ראש קרבי:  4.5 ק"ג
 הנחיה:  דור ב' רוכב קרן לייזר
 חדירת פלדה:  950-750 מ"מ
 
9M119M ריפלקס ו-9M119 סביר (כינויו בקוד דיווח נאט"ו: AT-11 "Sniper") הם טילי נ"ט דור ב' רוכבי קרן לייזר מתוצרת ברית המועצות ובהמשך רוסיה. מקור השם סביר מגיע מהנחל סביר, ומשמעות השם ריפלקס הוא רפלקס.
שני הטילים מיועדים לשיגור מתותחי 125 מ"מ חלקי-קדח של טנקים סובייטיים, כאשר גרסת "סביר" מיועדת עבור טנקי T-72 משופרים, וגרסת "ריפלקס", המתקדמת יותר, מיועדת עבור טנקי T-90 וטנקי T-80 משופרים.
נתונים טכניים

טווח: "ריפלקס"- 6,000 מטר. "סביר"- 4,000 מטר.
זמן מעוף לטווח מרבי: "ריפלקס"- 17.6 שניות. "סביר"- 11.7 שניות.
הנחיה: דור ב', רוכב קרן לייזר.
פלטפורמת שיגור: טנקי T-90, T-80, T-72, T-84, Type 99
חדירות: 900/+750 מ"מ פלדה
ראו גם

בסטיון
טיל נגד טנקים
להט
32 (מספר)

| --- | --- |
 כתיב עשרוני:  32
 במילים:  שלושים ושתיים
 מספר סודר:  השלושים ושניים
 גימטריה:  ל"ב
 גורמים ראשוניים:   \ 2^{5}
 כתיב רומי:   \ XXXII
 כתיב בינארי:  100000
 כתיב הקסדצימלי:  20
32 (במילים בלשון זכר: שלושים ושניים; בלשון נקבה: שלושים ושתיים) הוא מספר טבעי הבא אחרי 31 ולפני 33.
שלט בית 32 ברחוב בירושלים
במתמטיקה

32 הוא מספר זוגי, המהווה חזקה של שתיים (שתיים בחמישית).
32 הוא המספר הקטן ביותר עבורו יש שבעה פתרונות למשוואה: \ \phi (x)=nכאשר  \ \phi  – היא פונקציית אוילר
32 הוא מספר שמח.
במדע

32 הוא המספר האטומי של גרמניום.
לאדם מבוגר יש 32 שיניים כולל שיני הבינה.
בתחומים אחרים

במשחק השח, יש 32 כלים, וכן 32 משבצות מכל צבע.
1840 בארצות הברית

| 0 | 1 | 2 | 3 |
| --- | --- | --- | --- |
| «««  1839   1838  1837 |  דגל ארצות הברית | 1840  בארצות הברית |  »»»  1841   1842   1843 |
כל ערכי השנים בארצות הברית • אירועים בולטים בעולם ב-1840 פורטל ארצות הברית • לוח שנה של שנת 1840
1840 בארצות הברית הייתה השנה בה חגגה ארצות הברית 64 שנה מיום היווסדה.
הנהגה

הנשיא: מרטין ואן ביורן (המפלגה הדמוקרטית)
סגן הנשיא: ריצ'רד ג'ונסון (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
13-14 בפברואר - שרפה פורצת בספינת הקיטור לקסינגטון. הספינה שוקעת מול חופי לונג איילנד למחרת. 139 אנשים נהרגים באירוע ורק ארבעה אנשים שורדים.
7 במאי – טורנדו פוגע בעיר נאצ'ז שבמיסיסיפי וגורם למותם של 317 אנשים ולפציעתם של כ-109 אנשים. זהו הטורנדו השני הקטלני ביותר בהיסטוריה של ארצות הברית.
1 ביוני – מפקד האוכלוסין האמריקאי לשנת 1840 קובע כי אוכלוסיית תושבי ארצות הברית מונה כ-17,069,453 בני אדם, ושמתוכם 2,487,355 היו עבדים.
7 בדצמבר – הבחירות לנשיאות ארצות הברית 1840: ויליאם הנרי הריסון מנצח בבחירות לנשיאות ארצות הברית
13-14 בפברואר: האסון בספינת הקיטור לקסינגטון
7 בדצמבר: הבחירות לנשיאות ארצות הברית 1840: ויליאם הנרי הריסון מנצח בבחירות לנשיאות ארצות הברית
נולדו

פרק זה לוקה בחסר. אנא תרמו לוויקיפדיה ו.
4 בפברואר – היירם מקסים, ממציא ומהנדס אמריקאי (נפטר ב-1916)
נפטרו

פרק זה לוקה בחסר. אנא תרמו לוויקיפדיה ו.
1842 בארצות הברית

| 0 | 1 | 2 | 3 |
| --- | --- | --- | --- |
| «««  1841   1840  1839 |  דגל ארצות הברית | 1842  בארצות הברית |  »»»  1843   1844   1845 |
כל ערכי השנים בארצות הברית • אירועים בולטים בעולם ב-1842 פורטל ארצות הברית • לוח שנה של שנת 1842
1842 בארצות הברית הייתה השנה בה חגגה ארצות הברית 66 שנה מיום היווסדה.
הנהגה

הנשיא: ג'ון טיילר (המפלגה הוויגית)
סגן הנשיא: התפקיד לא היה מאויש
אירועים בולטים

פרק זה לוקה בחסר. אנא תרמו לוויקיפדיה ו.
15 בפברואר – בול הדואר הראשון עם דבק מונפק בארצות הברית עבור הדואר בניו יורק במחיר של 3 סנט לבול (2.50$ ל-100 בולים)
21 בפברואר – נרשם פטנט על מכונת התפירה
5 במרץ – חיילים מקסיקנים בהנהגתו של רפאל ואסקז פולשים לטקסס, כובשים את סן אנטוניו, ולאחר מכן חוזרים לריו גראנדה.
30 במרץ – שימוש ראשון באתר כחומר הרדמה הראשון בניתוח (בוצע על ידי המנתח האמריקאי ד"ר קרופורד לונג).
נולדו

פרק זה לוקה בחסר. אנא תרמו לוויקיפדיה ו.
11 בינואר – ויליאם ג'יימס, פילוסוף אמריקאי (נפטר ב-1910)
נפטרו

פרק זה לוקה בחסר. אנא תרמו לוויקיפדיה ו.
26 בנובמבר – רוברט סמית', מדינאי אמריקני (נולד ב-1757)
מערב חיפה

| --- | --- |

אזור מערב חיפה ממעוף הציפור - הכרמל נושק לים. מימין למטה, פארק הכט.
 מדינה:  ישראל ישראל
 עיר אם:  חיפה
 שטח:  9.76 קמ"ר
 אוכלוסייה:  ‏
  ‑ ברובע:  39,100 (2008)
 קואורדינטות:  32°49′19″N 34°57′26″E﻿ / ﻿32.82194444°N 34.95722222°E﻿ / 32.82194444; 34.95722222 
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
מערב חיפה הוא רובע אדמיניסטרטיבי וגאוגרפי המשתרע לאורך חופה המערבי של חיפה מכף הכרמל בצפון ועד לגבול שטח השיפוט העירוני בדרום, וכולל את השכונות היושבות במישור לרגלי הר הכרמל לחוף הים התיכון. במערב חיפה מתגוררים כ-40,000 תושבים (נכון ל-2006) ושטחו 9.76 קמ"ר. ברובע מתקיימת זהות בין אחוז האוכלוסייה לבין אחוז השטח מכלל שטח חיפה, שניהם כ-15%. גבולות הרובע הם חוף הים במערב ובצפון, המושבה הגרמנית והעיר התחתית בצפון-מזרח, מדרונות הכרמל ושכונותיו במזרח וטירת כרמל מדרום. הרובע נחשב כאזור סוציואקונומי בינוני עד נמוך. בתחומו נכסי טבע ובהם ראש הכרמל – המקום שבו נפגש ההר עם הים, כף הכרמל, וחופי הים; ואתרים היסטוריים וארכאולוגיים חשובים ובראשם תל שקמונה וחיפה אל עתיקה.
אזורי הרובע מקובצים מינהלית בשלושה תת-רבעים, והם:
תת-רובע חוף בת גלים - קריית אליעזר, בו מתגוררים כ-18,800 תושבים. דרך יפו ושדרות ההגנה חוצים את תת-הרובע ומפרידים בין השכונות בת גלים וקריית אליעזר.
תת-רובע חוף שקמונה, ב-2008 התגוררו כאן כ-20,260 נפש.
תת-רובע החוף הדרומי, בתחומו עדיין אין מגורים.
תחבורה

עורקי התחבורה שחוצים את מערב חיפה הם מהחשובים במטרופולין. לאורכו של הרובע עוברות שדרות ההגנה (כביש 4), הכביש הרחב בעיר ואחד הארוכים בה; המקשרות בין מרכז העיר בצפון והפרוורים וכביש החוף (כביש 2) בדרום. הכבישים 4 ו-2 מתמזגים בכניסה הדרום-מערבית לחיפה במחלף חיפה דרום. מחלף נוסף מחבר בין שדרות ההגנה ודרך אלנבי בצפון, בראש הכרמל. כבישים חשובים נוספים, שיוצאים מכביש 4, הם רחוב פלימן - שממשיך לאחוזה כדרך פרויד, רחוב אצ"ל - קצהו של כביש 672 - דרך הים, שמוביל למרכז הכרמל, ודרך צרפת, שעולה לכרמל הצרפתי.
מסילת החוף הונחה בין תוואי כביש 4 לשפת הים, ולאורכה עוברות כל הרכבות בין חיפה ומרכז הארץ. בתחומי מערב חיפה שתי תחנות: תחנת הרכבת בת גלים ותחנת הרכבת חוף הכרמל.
שכונות

שכונות מערב חיפה, מצפון לדרום:
שכונות > בת גלים

שכונת בת גלים הוקמה בשנות ה-20 - היא יושבת על חוף הים התיכון ומונה כ-5,000 תושבים. בשכונה נמצאים המרכז הרפואי רמב"ם, מבתי החולים החשובים בצפון; הפקולטה לרפואה של הטכניון, תחנת רכבת, טיילת לאורך החוף, בניין הקזינו ההיסטורי ותחנת רכבל חיפה התיירותי המגיע לסטלה מאריס. לא פחות משלושה בסיסים של חיל הים נמצאים בשכונה.
תחנת הכרמל שבמזרח בת גלים כוללת את חיפה אל עתיקה, את קטעו המערבי של רחוב יפו ואת מתחם  בתי הקברות של חללי האימפריה הבריטית במלחמת העולם הראשונה.
בת גלים היא האתר שנבחר בידי עיריית חיפה להקמת "המרינה".
שכונות > קריית אליעזר

קריית אליעזר נוסדה בשנת 1951 בידי עולים מיוון ורומניה שעבדו בנמל. בשנות האלפיים, היא מהמרכזיות שבשכונות העיר. נקראת על שמו של שר האוצר הראשון של ישראל, אליעזר קפלן.
את השכונה חוצות שדרות רוטשילד, שלצידן כיכר מאירהוף, טיילת ירוקה ובעבר היה בשכונה אצטדיון קריית אליעזר ששירת את שני מועדוני הכדורגל הגדולים של העיר, מכבי והפועל, האצטדיון נהרס ובמקומו נבנו בנייני מגורים רבי קומות. בקצה המערבי של השכונה נמצאת מערת אליהו, המשמשת אתר צליינות ליהדות, הנצרות והאסלאם, ולצידה מוזיאון ההעפלה וחיל הים ובית הקברות הבהאי. עוד בקריית אליעזר בית הספר לאמנויות "רעות", ובית מיח"א - ארגון המטפל בילדים עם לקות שמיעה, ומבנה מעונות סטודנטים של הטכניון. בשכונה חיים עולים רבים מחבר המדינות.
חלקה המזרחי של השכונה, שבין שדרות רוטשילד ורחוב יצחק שדה, נקרא "קריית אליהו", והוא שכונה מעורבת. קריית אליהו הוקמה בתחילת שנות ה-50 של המאה ה-20 עבור אוכלוסייה דתית על שטח חקלאי של המושבה הטמפלרית, ובשטח שבו נבנתה היו מספר מבני אבן חד-קומתיים שהשתייכו לפני כן לערבים שנמלטו מחיפה במלחמת העצמאות.
בקריית אליעזר ובבת גלים פועלת קבוצה משותפת להתחדשות עירונית.
בשכונה קיים מרכז מסחרי גדול "מאירהוף" וכן הסניף הראשון של רשת מקס סטוק.
באוקטובר 1969 התרחש פיגוע בשכונה בו פוצצו מטעני חבלה מהם נרצחו שני יהודים.
שכונות > עין הים

עין הים היא שכונה ותיקה קטנה בין קריית שפרינצק וקריית אליעזר, שרוב בתיה מופרדים מהים על ידי מסילת הרכבת ממערב. השכונה הוקמה בשנות ה-30 של המאה ה-20 על ידי משפחות ערביות ולפנים נקראה גם "ואדי ג'מאל". ב-1948 חיו בשכונה כ-700 איש, רובם בני המעמד הבינוני והגבוה., אחרי סיום הקרב על חיפה, התרכזו בשכונת עין הים מעט הבריטים שהמשיכו לשהות בארץ גם אחרי הסיום הרשמי של המנדט. בשנות קליטת העלייה ההמונית נבנו בה שיכוני רכבת ובסוף המאה ה-20 נבנו מבנים של 4–5 קומות. כיום חיים בשכונה יהודים וערבים. על שפת ימה של השכונה נמצא המכון הלאומי לאוקיינוגרפיה, של המכון לחקר ימים ואגמים. זהו המקום המשוער שבו התקיימה בימי קדם העיירה שקמונה. במהלך חפירות במקום נמצא מבנה המתוארך לתקופות הביזנטית והאסלאמית הקדומה המכונה "ח'ירבת תנאני". נחשפו בו שיירי חלזונות ששימשו להפקת צבע הארגמן.
שכונות > קריית שפרינצק ושער-העלייה

קריית שפרינצק ושער-העלייה הן שכונות וותיקות צמודות, הבנויות במורדות המערביים של הכרמל, כשבינן לבין הים מפרידים כביש 4 ומסילת הרכבת. שכונת שער העלייה התחילה כמעברת עולים, והתפתחה בשנות ה-60 לקריה ירוקה שנקראה על שם יושב ראש הכנסת הראשון, יוסף שפרינצק. במקום נמצא מרכז התרבות "בית פאני קפלן", וכן בסיס צבא מרפא צפון 8281 של צה"ל (הידוע בכינויו "בית חולים 10"). דרך השכונה עובר בדרכו אל הים נחל לוטם (חלק זה של הערוץ יבש) וסביב אתר השפך הוקם פארק הכט, כשבין יתר התוכניות נמנית החייאת הנחל.
ב-4 באוקטובר 2003 בוצע סמוך לשכונה פיגוע התאבדות במסעדת מקסים שלחוף הים, ונרצחו בו 21 אנשים.
שכונות > נווה דוד

נווה דוד התפתחה מתוך מעברת שער העלייה סמוך למחנה צבאי מתקופת המנדט הבריטי, ונקראה בעבר "מחנה דוד" על-שם סרן דוד קזשטכר, שנפל בקרב על חיפה. השכונה יושבת לרגלי הכרמל, סמוך לחוף הים דרומית לקריית שפרינצק ובקרבת בית העלמין הגדול של חיפה, ובה נמצאים משרדי משרד הביטחון. רחובה המרכזי הוא רחוב המלך דוד. בתחום החינוך רוב ילדי המקום לומדים בבית הספר היסודי "נירים" ובתיכון הם עוברים לאחד מבתי הספר בעיר. ב-2008 סוכם עקרונית על העברתו לשכונה של "בית הספר הפתוח בארי" מנווה שאנן. נחל עמיק, שנשפך לנחל לוטם, מפריד בין השכונה הוותיקה לבין "רמת חביב" שממזרח (היא רמת הנשיא), פרויקט מגדלי-מגורים שנבנה החל במפנה המאה ה-21. ליד השכונה ממוקם אתר ארכאולוגי-פרהיסטורי בשם נווה דוד ובו מתקיים מחקר על התרבות הכבארית הגאומטרית.
שכונות > רמת הנשיא

רמת הנשיא היא שכונה חדשה בחיפה, הנבנית במערב העיר. השכונה ממוקמת במורדות המערביים של רכס הכרמל, על רמה המשקיפה לים, על מבואות נחל עמיק, למורדות רחוב דרך הים המחבר בין הכניסה לחיפה לבין מרכז הכרמל. בעבר נקרא אזור זה רמת חביב, על שמו של חביב כיאט. השכונה משתרעת על פני שטח של כ-200 דונם, שמתוכו כ-60 דונם מיועדים להקמת כ-18 מגדלי מגורים. בשכונה יוקמו למעלה מ-1,000 יחידות דיור, כמו גם פארק מרכזי, מרכז מסחרי, בית ספר יסודי וגני ילדים. מדרום לשכונה, נבנה במקביל אצטדיון סמי עופר, הממוקם במבואות הדרומיים של הכרמל. שניהם מצויים בקרבת מתחם תעשיות ההיי-טק פארק מתם. סיום בניית האצטדיון, כמו גם שכונת רמת הנשיא, עשויים לשנות את המבנה הטופוגרפי של המבואה הדרומית לעיר חיפה. ביוני 2013 החל אכלוס הבניין הראשון בשכונה.
שכונות > החוף הדרומי

דרום-מערב חיפה הוא אזור תעסוקה ויזמות הכולל שימושים ומתחמים רבים. מקרבם, הוותיק והבולט הוא פארק מת"ם, בו פועלות רבות מחברות הטכנולוגיה העילית בארץ, לרבות חטיבות מחקר ופיתוח של מפעלים בינלאומיים. המתחם שוכן בסמוך לכביש חיפה-תל אביב, יתרון תחבורתי שהביא אליו תעשיות מתקדמות רבות. הפארק מנוהל על ידי החברה הכלכלית של חיפה, והוא גובל בשטח טירת כרמל. אתרים נוספים בדרום-מערב העיר כוללים את חוף דדו וחופי הים הדרומיים; מסוף התחבורה הכולל את תחנת הרכבת חוף הכרמל ומרכזית חוף הכרמל וסמוך אליהם היציאה הדרומית-מערבית של מנהרות הכרמל; בית העלמין הציבורי ובית העלמין הצבאי בכפר סמיר-שדה יהושע; בניין המשרדים של חברת החשמל, מרכז הקונגרסים הבינלאומי, קניון חיפה, מרכז קסטרא, הספורטן ומגרשי טניס. נחל שיח, היורד כאן מהכרמל, מהווה מוקד לטיולי משפחות (כאן החלו המתבודדים הכרמליתים את דרכם). עוד במקום אצטדיון סמי עופר בתפוסה של 30,000 מקומות ישיבה, שמחליף את האצטדיון בקריית אליעזר, ולצדו שכונת נאות פרס. מול מת"ם, מעברו השני של כביש 4, מוקם החל מסוף שנת 2008 "פארק מדעי החיים", שבו תרוכז פעילותן של חברות משטחי הביולוגיה והביוטכנולוגיה. בראשית שנות ה-90 הוקם באתר זה אתר הקרוואנים "נוה-כרמל" שנועד לקליטת עולים מאתיופיה; האתר נסגר בתחילת העשור הראשון של המאה ה-21 לאחר שדייריו שוכנו במגורי קבע.
על שפת המים מול נווה דוד, נבנה בעת כהונת ראש העירייה עמרם מצנע מתחם של צמד בניינים גבוהים, הידועים כ"מגדלי חוף הכרמל" (באחד מהם פועל כיום מלון לאונרדו פלאזה חיפה). הבניינים, שייעודם היה מלון-דירות פרטי, ניצבו עוד קודם להקמתם במוקדה של מחלוקת עזה, בין מי שביקשו לתרגם את ההון שזרם לעיר לקידומן של תוכניות בנייה נמרצות, לבין שוחרי איכות סביבה, אמנים, אנשי תכנון ערים ותושבי העיר מכל הזרמים. האחרונים ראו בבניינים טעות טראגית מבחינת צביונה ונופה של העיר. מאבקם לא צלח אלא בחלקו.
הערות שוליים

↑  ישראל 50 בעמוד על שנת 1969
↑  מפת חיפה 1946 מאת צבי פרידלנדר (באנגלית) עם סימון השם 'ואדי ג'מאל' (צפיה בסריקה מתוך בנין הספרייה), באתר הספרייה הלאומית, אוסף המפות ע"ש ערן לאור
↑  תמיר גורן, חיפה הערבית בתש"ח, קרית שדה בוקר: מכון בן גוריון, 2006, עמ' 15
↑  דו"ח חפירות של רשות העתיקות
↑  פארק הכט באתר העמותה לתיירות ונופש חיפה.
↑  שני שילה, פרויקט מגדלי חוף הכרמל בנוי מוזר ומפריד בין חיפה לים - אז מה הפלא שהוא נכלל ברשימת הפרויקטים האדריכליים, באתר TheMarker‏, 30 בנובמבר 2007
| --- | --- |
בקרת זהויות :  NLI: 987007525068105171 
בית אגד בשולי בת גלים
מגדל אגד שבבת גלים במבט מאצטדיון קריית אליעזר
שלט בכניסה לשכונת עין הים
פארק מת"ם ולצידו, מגדל חברת החשמל
184

שנת 184 היא השנה ה-84 במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 184 ניתן לה בדיעבד.
כל התאריכים שלהלן הם לפי הלוח היוליאני.
אירועים

נטישה סופית של חומת אנטונינוס על ידי צבא האימפריה הרומית.
ראו גם

ילידי 184‎
נפטרים ב-184‎
331

שנת 331 היא השנה ה-31 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 331 ניתן לה בדיעבד.
כל התאריכים שלהלן הם לפי הלוח היוליאני.
נולדו

יוליאנוס הכופר, קיסר רומי ואוגוסטוס (נפטר ב-363)
ראו גם

ילידי 331‎
נפטרים ב-331‎
330-339 לפנה"ס

שימו לב: ערך זה מכיל אירועים מן השנים 339–330 לפנה"ס
אירועים בולטים בעולם

338 לפנה"ס – קרב כירונאה
335 לפנה"ס – אריסטו מייסד את הליקיאון באתונה
334 לפנה"ס – אלכסנדר הגדול פותח במסע כיבושים באסיה
333 לפנה"ס – קרב איסוס
332 לפנה"ס – אלכסנדר הגדול כובש את צור לאחר מצור ארוך ואת ארץ ישראל מידי הפרסים
331 לפנה"ס – סיום השלטון הפרסי בבבל
338 לפנה"ס – המלך ארכידאמוס השלישי מספרטה, לאחר חמש שנים של מערכה בדרום איטליה, אינו מצליח להשיג תוצאות מכריעות כלשהן ובעודו מוביל צבא שכיר כדי לעזור לטרנטום נגד הלוקאנים ונהרג עם רוב חייליו במנדוריה שבקלבריה.
נולדו

333 לפנה"ס – זנון מכתיון
נפטרו

336 לפנה"ס – פיליפוס השני
333 לפנה"ס: אלכסנדר הגדול בקרב איסוס על פסיפס אלכסנדר מפומפי
329

שנת 329 היא השנה ה-29 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 329 ניתן לה בדיעבד.
כל התאריכים שלהלן הם לפי הלוח היוליאני.
נולדו

בזיליוס הגדול, תאולוגיה נוצרי (מת ב-379).
גרגוריוס מנזיאנזוס, ממורי הכנסייה (מת ב-389).
ראו גם

ילידי 329‎
נפטרים ב-329‎
24 קפריצ'י לכינור מאת פאגאניני

ניקולו פאגאניני
24 קָפְּריצ'י לסולו כינור הוא קובץ הכולל 24 קפריצ'י לכינור שנכתבו בין השנים 1802–1817 על ידי המלחין, הכנר הוירטואוז והגיטריסט ניקולו פאגאניני. 24 הקפריצ'י של פאגאניני הם מעין של אטיודים המאופיינים בטכניקת נגינה קשה ווירטואוזית, ומהווים אתגר רב ללמידה עבור מוזיקאים. כל אחד מהקפריצ'י עוסק בסוג אחר של יכולת נגינה. הקפריצ'י מאופיינים בנגינה זריזה, קפיצה בין מיתרים ומתיחות אצבעות מורכבות. מוזיקאים ומלחינים הושפעו רבות מהקפריצ'י של פאגאניני, ביניהם פרנץ ליסט, רוברט שומאן, סטיב ואי, פבלו סרסטה ואחרים. ביצועים רבים לקפריצ'י שונים נעשו גם על כלים אחרים מלבד הכינור, בין השאר על פסנתר, גיטרה וחליל צד.
הוצאה לאור

הקפריצ'י הוצאו לאור לראשונה בשנת 1820 על ידי בית ההוצאה לאור "קאסה ריקורדי" כשהם ממוספרים מ-1 עד 24 ובנוסף להם 12 סונאטות לגיטרה וכינור ו-6 קרבטטים לגיטרה. בעת פרסום הקפריסים ביקש פאגאניני להקדיש את כלל הקפריצ'י ל"כלל המוזיקאים באשר הם".
סוזן אטווד

סוזן ז'אן "סוזי" אטווד (באנגלית: Susanne Jean "Susie" Atwood; נולדה ב-5 ביוני 1953) היא שחיינית עבר אמריקאית, סגנית אלופה אולימפית (מינכן 1972) ושיאנית עולם (1968–1972) במשחה ל-200 מטר גב וזוכת מדליית ארד אולימפית (מינכן 1972) במשחה ל-100 מטר גב. שותפה בעבר לשלושה שיאי עולם במשחה שליחות 4x100 מטר מעורב.
ביוגרפיה

אטווד נולדה וגדלה בלונג ביץ', קליפורניה.
ביוגרפיה > 1968

באולימפיאדת מקסיקו סיטי היא סיימה במקום עשירי במשחה ל-200 מטר גב בתוצאה של 2:35.2 דקות.
ביוגרפיה > 1969 > שיאנית עולם

באליפות ארצות הברית שנערכה לואיוויל, קנטקי ב-14 באוגוסט 1969 קבעה במשחה ל-200 מטר גב שיא עולם חדש של 2:21.5 דקות, שיפור לשיא של קארן מיור מדרום אפריקה (2:23.8 דקות). שיא זה החזיק 3 שנים ונשבר על ידי מליסה בלוטמארצות הברית (2:20.64 דקות).
ביוגרפיה > 1971

במשחקים הפאן-אמריקאיים שנערכו בסנטיאגו דה קאלי, קולומביה היא זכתה ב-5 מדליות, 4 כסף ו-1 ארד. מדליות כסף במשחים ל-100 מטר גב, 200 מטר גב, 200 מטר מעורב אישי ובמשחה שליחות 4x100 מטר מוערב. מדליית ארד במשחה ל-400 מטר מעורב אישי.
ביוגרפיה > 1972 > סגנית אלופה אולימפית

באולימפיאדת מינכן זכתה בשתי מדליות, כסף וארד. מדליית כסף במשחה ל-200 מטר גב בתוצאה של 2:20.38 דקות, אחרי מליסה בלוט שקבעה שיא עולם חדש של 2:19.19 דקות ולפני דונה גור מקנדה (2:23.22 דקות). מדליית ארד במשחה ל-100 מטר גב בתוצאה של 1:06.34 דקות, אחרי מליסה בלוט שקבעה שיא אולימפי חדש של 1:05.78 דקות ואנדריאה ג'רמטי מהונגריה (1:06.26 דקות).
ביוגרפיה > 1973 > אלופת האוניברסיאדה

באוניברסיאדה שנערכה במוסקבה 1973 היא זכתה במדליית זהב במשחה ל-200 מטר מעורב אישי.
בשנת 1977 התמנתה למאמנת ראשית של השחייניות באוניברסיטת המדינה של אוהיו.
תארים והישגים

בשנת 1992 זכתה להיכנס להיכל התהילה הבינאלומי של השחייה
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר גב
הערות שוליים

↑  Susie Atwood, באתר ISHOF (באנגלית)
328

שנת 328 היא השנה ה-28 במאה ה-4. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 328 ניתן לה בדיעבד.
כל התאריכים שלהלן הם לפי הלוח היוליאני.
נולדו

פלאביוס יוליוס ואלנס, קיסר רומי (נפטר ב-378).
ראו גם

ילידי 328‎
נפטרים ב-328‎
AZCA

| --- | --- |

 מידע כללי
 סוג:  מרכז עסקים ראשי, אזור עירוני 
 מיקום:  קואטרו קמינוס 
 מדינה:  ספרד 
 הקמה ובנייה
 תקופת הבנייה:  ?–1957
 תאריך פתיחה רשמי:  1957 
 אדריכל:  Antonio Perpiña Sebria 
 קואורדינטות:  40°26′57″N 3°41′34″W﻿ / ﻿40.44916667°N 3.69277778°W﻿ / 40.44916667; -3.69277778
  (למפת מדריד מוגדלת) AZCA(למפת מדריד רגילה) AZCA
 
אזור העסקים AZCA
AZCA (ראשי תיבות של Asociación Mixta de Compensación de la Manzana A de la Zona Comercial de la Avenida del Generalísimo - אגודה שיתופית להקמת אזור עסקים בשדרת גנרליסימו) הוא אזור עסקים במדריד, בירת ספרד.
אזור העסקים AZCA ממוקם במרכז מדריד, לאורך שדרת קסטיאנה (לשעבר שדרת גנרליסימו) החוצה את העיר מצפון לדרום. הקמת אזור העסקים עלתה בתוכנית הניהול הכללית של מדריד שאושרה בשנת 1946, במסגרתה נקבע גם שמו של האזור. מטרת התוכנית הייתה להקים אזור בנייני משרדים מודרני שיהיה נגיש באמצעות רכבת תחתית ורכבת רגילה, ושימוקם בסמוך לאצטדיון סנטיאגו ברנבאו ולמתחם הממשלתי החדש נואבוס מיניסטריוס.
לאחר עיכובים רבים, החלה בניית המתחם בשנות ה-70. כיום המתחם כולל כמה מגורדי השחקים המודרניים והגבוהים במדריד, ובהם מגדל פיקאסו, מגדל אירופה ומגדל בנק בילבאו. עד שנת 2005 ניצב באזור גם מגדל וינדזור, שעלה באש ונהרס מאוחר יותר. תוכנית הבניה המקורית כללה גם הקמתם של גן בוטני, ספרייה ובית אופרה, אך אלו לא נבנו מעולם.
333

שנת 333 היא השנה ה-33 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 333 ניתן לה בדיעבד.
כל התאריכים שלהלן הם לפי הלוח היוליאני.
אירועים

הנוסע מבורדו מבקר בארץ ישראל
קיסרות אקסום מאמצת את הנצרות
ראו גם

ילידי 333‎
נפטרים ב-333‎
All the Best – The Live Collection

All the Best – The Live Collection הוא אלבום וידאו של הזמרת האמריקאית טינה טרנר אשר יצא ב-15 במרץ 2005, על ידי חברת התקליטים פרלופון. אלבום הווידאו כולל 25 שירים של טרנר לצד 25 דקות של קטעי ראיונות. האלבום הגיע למעמד זהב בארצות הברית.
רשימת השירים

להלן רשימת שירי האלבום:
"Steamy Windows"
"Show Some Respect"
"I Can't Stand the Rain"
"River Deep – Mountain High"
"Missing You"
"GoldenEye"
"Addicted to Love"
"Private Dancer"
"Let's Stay Together"
"What's Love Got to Do with It"
"I Don't Wanna Fight"
"In Your Wildest Dreams"
"When the Heartache Is Over"
"We Don't Need Another Hero"
"It's Only Love" (עם בריאן אדמס)
"Tonight" (עם דייוויד בואי)
"Nutbush City Limits"
"Better Be Good to Me"
"Proud Mary"
"Whatever You Need"
All the Best -- Interview
"The Best"
"Open Arms" (הופעה חיה בפרקינסון)
"Paradise Is Here"
"Be Tender with Me Baby"
"Cose Della Vita" (עם ארוס רמאצוטי)
הערות שוליים

↑  Gold & Platinum, RIAA (באנגלית)
Dancing Queen

"Dancing Queen" (תעתיק: "דנסינג קווין", תרגום: "מלכת הריקודים") הוא שיר מאת להקת הפופ השוודית אבבא. השיר נחשב לאחד מן הלהיטים הגדולים של הלהקה בפרט ובכל הזמנים בכלל, והיה אחד מהסינגלים הנמכרים ביותר במהלך שנות ה-70 של המאה ה-20.
השיר נכתב על ידי בני אנדרסון, ביורן אולבאוס וסטיג אנדרסון (Stig Anderson) בסגנון הדיסקו. הקלטת השיר החלה ב-4 באוגוסט 1976 והוא פורסם לראשונה באלבום Arrival של הלהקה, שיצא ב-11 באוקטובר 1976. בשנת 1978 יצא השיר כסינגל. השיר מתאר חוויה של ריקוד במועדון, והוא מושר מנקודת מבט נשית. על פי מילות השיר, בעת הריקוד חשה הגיבורה "צעירה ומתוקה, רק בת שבע עשרה".
השיר הפך להצלחה ושהה בראש מצעדי פזמונים במדינות שונות בעולם. בשוודיה, לדוגמה, שהה השיר 14 שבועות בראש המצעד. בין היתר הגיע השיר לראש מצעד "בילבורד הוט 100" בארצות הברית, המצעד בבלגיה, אוסטרליה, אירלנד ועוד. השיר זכה לאינספור גרסאות כיסוי ודורג בין 100 השירים המושמעים ביותר בתחנות הרדיו בבריטניה. הוא נכלל במקום ה-171 ברשימת 500 השירים הגדולים ביותר של כל הזמנים של המגזין "Rolling Stone".
נכון ליוני 2020, צבר השיר כ-400 מיליון השמעות בפלטפורמת הזרמת המוזיקה, ספוטיפיי.
היסטוריה > תהליך פיתוח השיר

ההקלטות לשיר "dancing queen" החלו כבר ב-4 באוגוסט 1975. ההדמיה הראשונית נקראה "בוגלו". בני אנדרסון וביורן אולבאוס מצאו השראה בשיר של ג'ורג' מקריי "Rock Your Baby", כמו גם בתיפוף שנעשה על ידי ד"ר ג'ון באלבום שלו- "ד"ר ג'ונס גומבו"'. אנייטה פלטסקוג ואנני-פריד לינגסטד הקליטו את הקולות לשיר בספטמבר 1975, השיר עצמו הושלם שלושה חודשים מאוחר יותר.
היסטוריה > באופרה המלכותית של שוודיה

השיר Dancing Queen החל להגיע לחזית העבודה של להקת אבבא רבות לפני שפורסם לראשונה. כמה חודשים אחר כך, כשפורסם האלבום הוא הושמע לראשונה לכבוד חתונתם של המלכה סילביה והמלך גוסטב השישה עשר באופרה המלכותית של שוודיה בסטוקהולם ב-18 ביוני 1976. האירוסים עצמם הוכרזו בשנת 1976, ועברו ביקורות רבות על ידי אנשים שמרנים שוודים, שלא היו מרוצים כלל מהעובדה שהמלך גוסטב השישה עשר עומד להתחתן עם עובדת בוועד האולימפי ואזרחית שוודית פשוטה. השיר לא הושמע בחתונה עצמה, אלא בערב החתונה במקום.
Dancing Queen בנוסף נחשב לאחד השירים הגדולים ביותר של הלהקה, אם לא הגדול ביותר. בכל מקרה הוא הנמכר ביותר מכל שירי ואלבומי אבבא האחרים לכל אורך ההיסטוריה.
מבחינה מוזיקלית

Dancing Queen נודע לאחד משירי הפופ הידועים בכל הזמנים, אך גם באיכויות היוצאות דופן הנמצאות בו. איכויות אלו מתמקדות בעיקר בהתאמה בין השיאים הרגשיים בשיר לבין המנגינה. כמו כל שירי להקת ABBA (אבבא), השיר מאופיין במלודיה סוחפת, וזהו השיר הנחשב להישג המלודי והווקאלי הטוב ביותר הן של אנייטה פלטסקוג ושל אנני-פריד לינגסטד.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 2 |  |
הקליפ

הקליפ עצמו צולם ב-2 בפברואר 1976 בסטוקהולם, במעין מועדון דיסקו הנודע בשם הבית העני.